Moody’s klink spyt oor nuwe status vir Kaap, PE - Ekonomie - Republikein
Monday, June 01st, 17:05:54
09 November 2019 | Ekonomie
Hanlie Stadler – Kaapstad en Port Elizabeth is onder die munisipaliteite wat voortaan waarskynlik meer vir hul skuld sal moet betaal omdat die nasionale regering se geldsake so swak lyk.
· Die stabiele vooruitsig van Tswhane (wat Pretoria insluit), Breedevallei en uMhlathuze is gehandhaaf. Dié munisipaliteite is reeds op rommelstatus gegradeer.
· Die negatiewe vooruitsig van Mangaung (Bloemfontein) is gehandhaaf. Moody’s het Mangaung in Augustus met drie kerwe tot ses kerwe onder beleggingsgraad gegradeer weens ernstige finansiële wanbestuur en kontantvloeiprobleme by dié munisipaliteit.
· Rustenburg is nog een vlak laer tot drie kerwe onder beleggingsgraad afgegradeer en die vooruitsig is van stabiel na negatief verander.
· Die vooruitsig vir die gradering van die Suid-Afrikaanse Nasionale Padagentskap (Sanral) is van stabiel na negatief verander.
Die nuutste aankondigings kom nadat Moody’s reeds dié week onder meer die vooruitsig vir banke se gradering na negatief verander het en Eskom selfs dieper na rommelstatus afgegradeer het. Eskom is nou net drie vlakke van die status wat aan wanbetalers toegeken word. – Netwerk24